Moliya vazirligi: 1-iyundan gaz va elektr energiyasi to‘lovlari oshishi to‘xtatildi

Joriy yilning 1-iyunidan boshlab tabiiy va suyultirilgan gaz hamda elektr energiyasi uchun iste’mol to‘lovlari qimmatlashishi ma’lum qilingan edi. Jamoatchilik o‘rtasida esa ushbu jarayonga nisbatan turli noroziliklar paydo bo‘lgandi, deb yozadi O‘zA.

Moliya vazirligi O‘zAga taqdim etgan ma’lumotga ko‘ra, ayrim sabablar bilan joriy yilning 1-iyunidan boshlab tabiiy va suyultirilgan gaz hamda elektr energiyasi uchun iste’mol to‘lovlari qimmatlashishi jarayoni ayni vaqtda to‘xtatilib turibdi. Hozircha narxlar oshmaydi, jarayon to‘xtatilib turibdi, sabablari vazirlik tomonidan tez orada ma’lum qilinadi.